**Z A P I S N I K**

2. seje sveta šole II. gimnazije Maribor, dne 3. 3. 2014

Prisotni: mag. V. Bevc, mag. V. Brantuša, S. Cvar, S. Gril, dr. M. Jagodič, mag. I. Ketiš, dr. L. Kodrin, mag. I. Lorenčič, M. Matjašič Friš, M. Mikić, T. Petrović, N. Šabeder, M. Šobernik

Opravičeno odsotna: dr. L. Lorber

Odsoten: I. Marovič

Dnevni red:

1. Potrditev zapisnika prejšnje seje sveta šole v šolskem letu 2013/14
2. Sprejem Letnega poročila II. gimnazije Maribor za leto 2013
3. Sprejem Finančnega načrta II. gimnazije Maribor za leto 2014
4. Ocena uspešnosti dela ravnatelja
5. Druge aktualne informacije

**Ad. 1. Potrditev zapisnika prejšnje seje**

Predsednica sveta šole je najprej pozdravila nova člana sveta šole, ki sta bila izvoljena s strani zaposlenih, dr. L. Kodrin in T. Petrovića. Povedala je, da je zapisnik zadnje redne seje bil posredovan v pregled skupaj z vabilom, imeli pa smo tudi eno korespondenčno sejo v zvezi z zaposlitvijo učiteljice tujega jezika FRA po projektu OUTJ, ki so jo člani sveta šole potrdili.

**Zapisnik je bil soglasno potrjen.**

**Ad 2. Sprejem Letnega poročila II. gimnazije Maribor za leto 2013**

G. ravnatelj je povedal, da je poročilo za leto 2013 sestavljeno iz dveh delov - vsebinskega in finančnega. Država je že v začetku leta 2013 napovedala varčevanje, ki bi naj konec leta 2013 privedlo do primanjkljaja pri izplačilu zadnje plače. Zato je šola zelo skrbno ravnala s sredstvi in je do konca leta privarčevala nekaj denarja kljub nepredvidenemu izplačilu tretje četrtine nesorazmerij. Na predlagano Letno poročilo II. gimnazije Maribor ni bilo pripomb.

**Sklep 1: Letno poročilo za leto 2013 je soglasno potrjeno.**

**Sklep 2: Svet šole je soglasno potrdil, da se presežek prihodkov nad odhodki leta 2013 v znesku 154.534,36 EUR prenese v leto 2014 in uporabi za nakup novih osnovnih sredstev, drobnega inventarja ter investicijskega vzdrževanja.**

M. Šobernik je dodala, da je sestavni del finančnega poročila tudi popis sredstev, ki so ga člani sveta šole predhodno dobili v pregled. Po kratkem povzetku tudi nanj ni bilo pripomb.

**Sklep 3: Popis sredstev za leto 2013 je bil soglasno potrjen.**

**Ad 3. Sprejem Finančnega načrta II. gimnazije Maribor za leto 2014**

G. ravnatelj je kratko povzel vsebinski del Finančnega načrta 2014, ki je podoben sprejetemu LDN 2013/14.

M. Šobernik je k finančnemu delu dodala, da bo prišlo do nabave sredstev zaradi presežkov prihodkov nad odhodki. Drugače pa je finančni načrt podoben lanskemu in bo v primeru interventnih ukrepov vlade spet potrebno delati rebalans.

Na vprašanje N. Šabedra, kdaj se je začelo načrtovanje, je gospod ravnatelj odgovoril, da leta 2011 in v letu 2015 bo izvedena primerjava realizacije z načrti.

Mag. Bevc je pohvalila preglednost obeh načrtov, ki sta razvojno naravnana. Ker ni zastavljenih preveliko ciljev, jih lahko spremljamo v uresničevanju. Šola, ki dobro oblikuje svoje kazalnike lahko preverja izvajanje načrtov in to II. gimnazija Maribor dela dobro.

Mag. Ketiša je zanimalo, če so donatorska oz. sponzorska sredstva tudi sredstva staršev, ker je načrtovana številka za 2015 zelo visoka. G. ravnatelj mu je odgovoril, da verjetno vrednost ne bo dosežena, niso pa to sredstva staršev. Dodatnih pripomb ni bilo.

**Sklep 4: Finančni načrt za leto 2014 je svet šole soglasno potrdil.**

**Ad4. Druge aktualne informacije**

Ker bi naj sledila točka ocenjevanja uspešnosti dela ravnatelja, pri kateri g. ravnatelj ni prisoten, je predlagal, da se izvede zadnja predlagana točka dnevnega reda. N. Šabedra je zanimalo, zakaj se z ukinitvijo evropskih oddelkov ukinja tudi naravni govorec za angleščino, če ju imamo še vedno pri francoščini in nemščini. G. ravnatelj je povedal, da se z zaključkom evropskih oddelkov ukinjajo tudi dodatna sredstva za izvajanje tega programa (tudi pri angleščini), francoska naravna govorka je plačana iz projekta OUTJ (obogateno učenje tujega jezika), nemška naravna govorka pa s strani nemške vlade v projektu DSD opravljanja izpita. Dodal je še, da je pri OUTJ denarja za angleščino zelo malo in je menda le ena šola v Sloveniji za to pridobila denar.

Mag. Bevc je vprašala, če bi obstajala možnost, da bi nam pri tem pomagala občina, če bi zaprosili za finančno pomoč pri dodatnem izvajanju poučevanja angleščine za nadarjene dijake. G. ravnatelj je rekel, da pisno to lahko poskusimo.

**Ad5. Ocena uspešnosti dela ravnatelja**

Predsednica sveta je povedala, da se ocenitev izvaja na podlagi Pravilnika o merilih za ugotavljanje delovne uspešnosti direktorjev s področja šolstva. Obrazec, ki je podlaga za to ocenjevanje in ga je predala vsem članom sveta šole v vpogled, vsebuje štiri kriterije ocenjevanja: realizacijo obsega programa (do 25 %), kakovosti izvedbe programa (do 35 %), razvojno naravnanost zavoda (do 35 %) in zagotavljanje materialnih pogojev (do 5 %).

Mag. Bevc je rekla, da je bilo Letno poročilo za leto 2013 potrjeno, ker je bilo ugotovljeno, da so bili vsi načrtovani cilji doseženi. Mag. Brantuša je dodal, da se mu zdi cilj – postati ena najboljših evropskih šol pretiran, a je mag. Bevc dodala, da je to lahko motivacija za doseganje rezultatov in to ne vidi kot oviro pri maksimalni ocenitvi g. ravnatelja. Mag. Ketiš je predlagal, da se vsi kriteriji ocenijo z maksimalnim številom procentov.

**Sklep 5: Svet šole je soglasno potrdil 100 % ocenitev uspešnosti dela ravnatelja.**

2. redna seja sveta šole je bila zaključena ob 17.50.

Zapisala: Predsednica sveta šole:

Tatjana Zagoranski Sanja Cvar